Diari Oficial de la Generalitat Valenciana


Sumari del DOGV 4926, del 18-01-2005 (2004/13849)

ORDE de 29 de setembre de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat Torrenova, a Betxí (Castelló).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/13115


Data del document
:   29-09-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Betxí
    * ensenyament privat
    * centre d'ensenyament

ORDE de 29 de setembre de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat Torrenova, a Betxí (Castelló). [2004/13658]
  
L'expedient ha sigut iniciat a instància del representant de l'entitat Fomento de Centros de Enseñanza, SA, en sol·licitud d'autorització d'obertura i funcionament d'un centre docent de nova creació d'Educació Infantil, segon cicle, i Educació Primària denominat Torrenova, situat a la Finca Dualde, Autovia Betxí-Borriol, km. 10, de Betxí (Castelló).
  
La Direcció General d'Ensenyament va declarar, per Resolució de 14 de gener de 2004, l'adequació de les instal·lacions proposades per a l'autorització del centre Torrenova, quant a espais educatius es referix, al que disposa el Reial Decret 1.537/2003, de 5 de desembre (BOE de 10.12.03).
  
L'expedient ha sigut tramitat per la Direcció Territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar, amb efectes des de l'inici del curs acadèmic 2004/05, l'obertura i funcionament del centre docent privat de nova creació Torrenova, atenent les característiques, ensenyaments i capacitat màxima que s'hi assenyalen.
  
Denominació genèrica del centre: Centre d'Educació Infantil, segon cicle i Educació Primària.
  
Denominació específica del centre: Torrenova
  
Titular: Fomento de Centros de Enseñanza, SA.
  
Domicili: Finca Dualde, Autovia Betxí-Borriol, km. 10
  
Localitat: Betxí
  
Província: Castelló
  
Codi: 46039999
  
Ensenyaments i capacitat màxima que s'autoritzen:
  
- 6 unitats d'Educació Infantil, segon cicle, amb 150 llocs escolars.
  
- 6 unitats d'Educació Primària, amb 150 llocs escolars.
  
DISPOSICIÓ ADDICIONAL ÚNICA
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de setembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN